Anexa nr. 1 
la Proiectul de hotarare  nr.30/15.05.2025

JUDEŢUL ILFOV		              UAT _____________	           COLEGIUL MEDICILOR 
CONSILIUL JUDEŢEAN					                         STOMATOLOGI ILFOV
Nr. ________/________2025           Nr. ________/________2025	           Nr. _______/________2025

PROTOCOL DE COOPERARE

PĂRȚILE:
1.1. JUDEȚUL ILFOV - CONSILIUL JUDEŢEAN, cu sediul în Bucureşti, str. Ernest Juvara, nr.3-5, sector 6, cod fiscal 4192545, telefon: 021/212.56.93, 021/212.56.95, fax: 021/212.75.34, 021/212.56.99, email: registratura@cjilfov.ro , cont trezorerie nr. RO43TREZ24A510103592000X, deschis la Trezoreria Judeţului Ilfov, reprezentat prin domnul Hubert Petru Ștefan THUMA, Preşedinte 
	1.2. COMUNA CORNETU, judeţul ILFOV – CONSILIUL LOCAL CORNETU, cu sediul în com. Cornetu, CUI 4364470, Telefon 021.4689220 Fax: 021.4689220, 021.4689020; email: primaria@primariacornetu.ro, reprezentat prin Adrian Eduard STOICA, în calitate de Primar,
[bookmark: _Hlk122423754]  1.3. COLEGIUL MEDICILOR STOMATOLOGI ILFOV, cu sediul în București, strada Av. Popișteanu nr. 46,  sector 6, cod fiscal 18114440, cont IBAN   RO17BREL0002001685870100 deschis la Libra BANK sucursala 13 Septembrie, telefon 0212241255 , e-mail: secretariat@cmdilfov.ro,  reprezentat de dr. Popa Angelica Diana, în calitate de președinte Birou Executiv 

au convenit semnarea prezentului PROTOCOL DE COOPERARE în acord cu obiectivele proiectului:  „Ilfov zâmbește senior”,  numit în continuare Proiect, implementat de Județul Ilfov - Consiliul Județean în parteneriat cu Unitatea Administrativ Teritorială ___________ și Colegiul Medicilor Stomatologi Ilfov. 
Proiectul este finanțat integral din bugetul local al Județului Ilfov.  

Art. 1 Obiectul protocolului
[bookmark: _Hlk124935906]Obiectul protocolului îl constituie cooperarea în vederea implementării proiectului:  „Ilfov zâmbește senior”, pentru anul 2025, având ca scop acordarea unui sprijin financiar în cuantum de 4500 lei, pensionarilor care locuiesc în județul Ilfov în condițiile prevăzute în Metodologia privind acordarea sprijinului financiar, pentru a beneficia de servicii stomatologice, în scopul promovării sănătăţii şi a stării de bine și adoptării unui stil de viaţă sănătos prin cultivarea respectului faţă de viaţa personală și sănătatea proprie.
Art. 2  Durata Protocolului
Prezentul protocol intra în vigoare de la data semnării acestuia de către părți și are valabilitate până la 31.12.2025. 
Art. 3 Obligațiile Județului Ilfov-Consiliului Județean:
3.1 Cooperează cu UAT, pe baza bunelor practici parteneriale și în limitele legislației în vigoare, în scopul realizării activităților Proiectului;
3.2 Desemnează prin dispoziție o Comisie alcătuită din trei persoane cu atribuții în implementarea și gestionarea prezentului proiect; comunică UAT- ului și Colegiului Medicilor Stomatologi datele de contact ale acestora, număr de telefon și adresa de corespondență.
3.3 Comisia are responsabilități în:
a) implementarea proiectului la nivel județean;
b) aduce la cunoștința unităților administrativ teritoriale din județul Ilfov proiectul, în vederea mediatizării acestuia în cadrul localității și asigură  mediatizarea acestuia în mass-media; 
c) întocmirea documentației privind achiziția materialelor publicitare (solicitare oferte, referat de necesitate) și distribuția acestora către unitățile administrativ teritoriale și Colegiul Medicilor Stomatologi Ilfov;
d) întocmirea protocoalelor de cooperare între Județul Ilfov – Consiliul Județean, unitățile administrativ teritoriale și Colegiului Medicilor Stomatologi Ilfov;
e) centralizarea protocoalelor încheiate la nivelul județului;
f) înregistrarea telefonică a solicitărilor beneficiarilor în cadrul proiectului, conform anexei 1 la Metodologie; solicitantului i se va aduce la cunoștință faptul că în termen de 30 de zile de la înscriere are obligația de a depune cererea împreună cu documentația aferentă la unitatea administrativ teritorială de domiciliu/reședintă. În caz contrar, rezervarea locului se anulează de drept și locul poate fi reatribuit altui beneficiar; 
g) gestionarea numărului de locuri alocate în cadrul proiectului;
h) transmiterea solicitărilor înregistrate la Județul Ilfov – Consiliul Județean către unitatea administrativ teritorială unde beneficiarul are domiciliul sau reședinta;
i) comunică cu UAT-ul cu privire la eligibilitatea solicitantului, în vederea finalizării procesului de înscriere;
j) actualizarea permanentă a centralizatorului cu solicitările de înscriere în cadrul proiectului în vederea ocupării numărului total de 480 locuri per proiect;
k) analiza documentației înaintată de către UAT și întocmirea documentelor de plată;
l) centralizarea situației lunare a beneficiarilor proiectului la nivel județean, conform rapoartelor lunare transmise de către UAT;
m) centralizarea rapoartelor finale întocmite de către comisia din cadrul UAT-ului, la finalizarea plăților în cadrul proiectului;
n) asigură comunicarea în implementarea proiectului cu posibilii beneficiari, cu reprezentanții unităților administrativ teritoriale, reprezentanții Colegiului Medicilor Stomatologi Ilfov;
o) gestionează plângerile efectuate de beneficiarii proiectului, cât și ale cabinetelor stomatologice privind derularea proiectului. 
3.4 Asigură tipărirea de materiale informative, pentru întreg proiectul, în cuantum de max. 60.000 lei din bugetul proiectului pentru toate UAT-urile, pe care le înaintează UAT-urilor și Colegiului Medicilor Stomatologi Ilfov în vederea informării populației cu privire la desfășurarea proiectului în cauză;
3.5 Asigură  sumele necesare acordării sprijinului financiar, în cuantum total de 2.160.000 lei pentru derularea întregului proiect, astfel : 480 beneficiari/județ x 4500 lei = 2.160.000 lei/județ;
3.6 Efectuează viramentele către UAT-uri, prin compartimentele de specialitate, conform metodologiei adoptate,  cu respectarea legislației în vigoare;
3.7 Realizează propriile verificări cu privire la plata sumelor din prezentul proiect;

Art. 4 Obligațiile Unității Administrativ Teritoriale:
4.1 La nivelul fiecărei unităţi administrativ teritoriale se va constitui, prin dispoziție, o Comisie pentru acordarea sprijinului financiar din prezentul Proiect, formată din cel puțin 3 membri, dintre care un reprezentant asistență socială, membri ce vor fi desemnați de primar. Datele de contact ale acestora, adrese de corespondență poștă electronică, numere de telefon vor fi comunicate în scris Județului Ilfov – Consiliul Județean;
4.2 Comisia de acordare a sprijinului financiar are următoarele atribuţii:
a) afişarea, în cadrul unității administrativ teritoriale, la loc vizibil a prevederilor referitoare la Proiectul „Ilfov zâmbește senior”  și informarea potențialilor beneficiari privind modalitatea de înscriere în cadrul proiectului.
b) primirea și înregistrarea documentelor pentru acordarea sprijinului financiar;
c) [bookmark: _Hlk192688743]verifică îndeplinirea documentației prevăzute la art. 6.3 din Metodologia de acordare a sprijinului financiar în cadrul Proiectului „Ilfov zâmbește senior” și aprobă/respinge cererea privind acordarea sprijinul financiar;
d) pune la dispoziția solicitantului lista cu cabinetele stomatologice de pe raza județului Ilfov care prestează serviciile medicale în cadrul acestui proiect, transmisă de Colegiul Medicilor Stomatologi Ilfov;
e) primește Declarația pe proprie răspundere a solicitantului cu privire la alegerea cabinetului din lista pusă la dispoziție de către Colegiul Medicilor Stomatologi Ilfov;
f) [bookmark: _Hlk192755366]eliberează un document către solicitant din care să rezulte că îndeplinește/ nu îndeplinește condițiile pentru acordarea sprijinului financiar, și comunică în scris către cabinetul stomatologic informațiile privind eligibilitatea solicitantului; 
g) comunică pe email Județului Ilfov - Consiliul Județean documentul privind eligibilitatea beneficiarului sprijinului financiar, în vederea actualizării locurilor disponibile per proiect de fiecare dată când este necesar;
h) întocmește situația beneficiarilor și o transmite către Județul Ilfov – Consiliul Județean, atât în format fizic, cât și electronic (anexa nr. 5 la Metodologie) prin actualizarea acestui document ori de câte ori este necesar;
i) comunică cu reprezentanții cabinetelor stomatologice în vederea asigurării continuității proiectului;
j) verifică documentația transmisă de cabinetul stomatologic în vederea efectuării plății și răspunde de veridicitatea documentelor analizate;
k) întocmește referatul de necesitate privind plata sprijinului financiar și îl transmite spre aprobare către Primar (conform model prevăzut în anexa nr. 6 la Metodologie);
l) transmite documentația privind acordarea sprijinului financiar către Județul Ilfov – Consiliul Județean în format fizic și electronic;
m) întocmește raportul final (conform model prevăzut în anexa nr. 9 la Metodologie) care va cuprinde centralizarea plăților serviciilor stomatologice pentru beneficiarii proiectului “Ilfov zâmbește senior”
4.3 Încheie protocoale de cooperare cu cabinetele medicale stomatologice, declarate de beneficiari conform Metodologiei;
4.4 Efectuează viramentul sumelor necesare plății sprijinului financiar, cu respectarea legislației în vigoare, în baza facturii fiscale SPV emise de cabinetul stomatologic, însoțită de anexa nr. 8 la Metodologie (centralizator), precum și procesul verbal de recepție a tratamentului stomatologic (conform model prevăzut în anexa nr. 7 la Metodologie);
4.5 Returnează către Județul Ilfov - Consiliul Județean sumele acordate cu încălcarea prevederilor din Metodologie;
4.6 Pune la dispoziția Județului Ilfov - Consiliul Județean toate documentele justificative, pentru propriile verificări, dacă acesta solicită;
4.7 Asigură mediatizarea proiectului în rândul factorilor interesați, prin afișarea periodică pe site-ul instituției/pagina de facebook și prin afișarea și distribuirea materialelor informative primite. 
Art.5 Obligațiile Colegiului Medicilor Stomatologi Ilfov:
     5.1 Întocmește situația centralizată a cabinetelor stomatologice care doresc participarea în cadrul prezentului proiect și care își desfăsoară activitatea pe raza județului Ifov, pe localități, precum și datele de contact ale acestora și o înaintează Județului Ilfov – Consiliul Județean; 
[bookmark: _Hlk158713919]     5.2 Desemnează o comisie cu responsabilități în implementarea proiectului, comunicând Județului Ilfov – Consiliul Județean datele de contact ale acestora, adrese de corespondență poștă electronică, numere de telefon;
      5.3 Comisia desemnată la art. 5.2 întocmește anexa privind tratamentele stomatologice ce pot fi efectuate în cadrul proiectului și o diseminează către parteneri. Această anexă va face parte din obiectul protocolului ce va fi semnat de către UAT și cabinetul stomatologic ales din listă de către beneficiar, ținând cont de competențele/specializarea medicului stomatolog, precum și de dotările existente în cadrul cabinetului stomatologic în cauză.
[bookmark: _Hlk125533352]      5.4 Comunică lunar Județului Ilfov – Consiliul Județean sub formă de centralizator beneficiarii aflați în tratament în cadrul cabinetelor partenere în cadrul proiectului; centralizatorul trebuie să cuprindă luna, anul, numele și prenumele pacienților, localitatea de domiciliu/reședință, denumirea cabinetului stomatologic în cadrul căruia au fost executate tratamentele stomatologice, punctul de lucru (localitatea);
      5.5 Asigură comunicarea metodologiei proiectului cabinetelor stomatologice partenere;
      5.6 Asigură mediatizarea proiectului pe site-ul propriu, cât și în cabinetele medicale care doresc participarea în cadrul proiectului.
Art. 6 Limitele
6.1. Pe tot parcursul colaborării, părțile se obligă să acționeze în limita atribuțiilor care le revin, conform legii.
6.2. Părțile înțeleg că prezentul Protocol de cooperare nu poate produce sau da naștere altor efecte patrimoniale reciproce între părți, în afara celor care rezultă din prezentul protocol.
Art. 7 Confidențialitate
7.1. Părțile se obligă să păstreze confidențialitatea oricărui document, oricărei informații sau oricărui alt material comunicat lor sub clauza de confidențialitate.
7.2. Părțile pot divulga informații sau documente referitoare la prezentul protocol dacă și în măsura în care:
a. Cealaltă parte consimte la divulgare;
b. Divulgarea este impusă de legislația în vigoare.
7.3. Orice prelucrare a datelor cu caracter personal se va realiza de către Părți în conformitate cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
Art. 8 Amendamente
Părțile semnatare au dreptul, pe durata valabilității prezentului protocol, de a conveni modificarea clauzelor prin act adițional.
Art. 9 Forța majoră
9.1. Forța majoră exonerează părțile semnatare de îndeplinirea obligațiilor asumate prin prezentul protocol, pe durata valabilității.
9.2. Forța majoră este constatată de o autoritate competentă.
9.3. Îndeplinirea prezentului protocol va fi suspendată în perioada de acțiune a forței majore, dar fără a prejudicia drepturile care li se cuveneau părților până la apariția acesteia.
9.4. Partea semnatară care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
9.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului protocol, fără ca vreuna dintre părți să poată pretinde celeilalte daune interese.
Art. 10 Soluționarea litigiilor
10.1. Părțile vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ele în cadrul sau în legătură cu îndeplinirea protocolului.
10.2. Dacă după 15 zile de la începerea acestor tratative, părțile nu reușesc să rezolve în mod amiabil o divergență apărută, fiecare parte poate solicita ca disputa să se soluționeze de către instanțele judecătorești competente din România.
Art. 11 Încetarea protocolului 
11.1. Prezentul protocol încetează prin :
a. îndeplinirea obiectului protocolului de cooperare;
b. prin acordul scris al părţilor;
c. prin rezilierea invocată de una din părți în caz de neîndeplinire sau de îndeplinire defectuoasă de către cealaltă parte a obligațiilor din prezentul protocol;
d. prin ajungerea la termen.
Art. 12 Legea aplicabilă
Prezentului Protocol i se va aplica și va fi interpretat în conformitate cu legislația română. Pe durata prezentului Protocol de cooperare, Părțile vor avea dreptul să convină, în scris, asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a executat prezentul Protocol de cooperare.

Prezentul protocol s-a încheiat la data de......................., în 3 exemplare originale, câte unul pentru fiecare dintre părți.

Județul Ilfov - Consiliul Județean	    UAT______________________                Colegiul Medicilor
                                                                                                           		               Stomatologi Ilfov				 
PREȘEDINTE                                               PRIMAR                                               PREȘEDINTE
Hubert Petru Ștefan THUMA                                                                              Angelica Diana POPA


Secretar General al Județului Ilfov          Secretar General UAT
Monica TRANDAFIR

Direcția Generală de Investiții 
și Administrare Drumuri Județene
Director General
Constantin CĂLINOIU

Direcția economică
Director executiv
Bogdan COSTEA

Direcția Juridică și Administrație Publică Locala
Director executiv
Adriana Jenica COMAN

Consilier juridic

Vizat
Control financiar preventiv

Direcția Management Resurse Umane,
Asistență Socială și Sănătate
Director Executiv
Franco POP

Serviciul Asistență Socială și Sănătate                                    
  Șef Birou                                                                                    
Daniela BRĂILEANU          

